দেশের জার্সিতে আর ফিরবেন না! জানিয়ে দিলেন সুনীল ছেত্রী

ওয়েব ডেস্ক : সাল ২০২৪। সে বছর আন্তর্জাতিক ফুটবল থেকে অবসর গ্রহণ করেছিলেন ভারতের তারকা ফুটবলার সুনীল ছেত্রী (Sunil Chhetri)। তবে এক বছরের মধ্যে ফের জাতীয় দলে ফেরেন তিনি। আগামী ১৮ নভেম্বর এশিয়ান কাপ বাছাই পর্বের ম্যাচে বাংলাদেশের মুখোমুখি হবে ভারত (India)। তবে সেই দলে নেই সুনীল। ফলে প্রশ্ন উঠছিল তাহলে কি এবার পুরোপুরি অবসরের পথে যেতে চলেছেন তিনি? নিজের মুখে সে নিয়ে কী বলেছেন সুনীল, দেখে নিন

প্রসঙ্গত, এশিয়ান কাপের মূলপর্বে যাওয়ার সুযোগ নেই ভারতের কাছে। সূত্রের খবর, এই টুর্নামেন্টে খারাপ ফলাফলের জন্যই অবসর নিচ্ছেন ভারতের তারকা ফুটবলার। অন্যদিকে ক্লাব ফুটবল ছাড়া নিয়েও এক ইঙ্গিতপূর্ণ মন্তব্য করেছেন সুনীল ছেত্রী (Sunil Chhetri)। তিনি এক সাক্ষাৎকারে বলেন, এবারের আইএসএল (ISL) তিনি যদি জেতেন, তাহলে দেশের জার্সিতে আবার মাঠে নামার সুযোগ পাবেন তিনি। তবে ৪২ বছর বয়সে এটা যে সহজ কাজ নয়, সেটাও জানিয়েছেন তিনি। সঙ্গে তিনি জানিয়েছেন এবারের আইএলএল-এ ১৫টি গোল করে অবসর নিতে চান তিনি। মূলত ২০১৩ সাল থেকে বেঙ্গালুরু এফসি-তে রয়েছেন সুনীল। মাঝে দু’টো বছর তিনি খেলেছিলেন মুম্বই সিটি এফসি’তে। সেখান থেকে আবার দক্ষিণের ক্লাবটিতেও ফিরেছেন তিনি। গত অক্টোবরে সই করেছেন চুক্তি।

আরও খবর :  ইডেনে আসছে টি-২০ বিশ্বকাপের ম্যাচ! জানাল আইসিসি

সেই সাক্ষাৎকারে সুনীল (Sunil Chhetri) আরও সংযোজন করে বলেন, ভারতকে এশিয়ান কাপে কোয়ালিফাই করানোর জন্য তিনি প্রত্যাবর্তন করেছিলেন। তবে এখন আর কোয়ালিফায়ার নেই, সেই কারণে আর ফিরব না। যোগ্যতা অর্জনের দৌড় থেকে ছিটকে যাওয়ার পরেই, সরে যাওয়ার সিদ্ধান্ত নিই। একথা কোচকেও জানায়।

প্রসঙ্গত, সুনীলকে জাতীয় দলে ফেরার অনুরোধ করেছিলেন তৎকালীন কোচ মানোলো মার্কেজ। অন্যদিকে, বিশেষজ্ঞরা মনে করছেন, সুনীল হয়তো এবার ভবিষ্যত প্রজন্মের জন্য জায়গা ছেড়ে দিতে চাইছেন। সেই কারণেই তিনি আর দেশের জার্সিতে ফিরতে চান না বলে জানিয়ে দিলেন।

দেখুন অন্য খবর :

The post দেশের জার্সিতে আর ফিরবেন না! জানিয়ে দিলেন সুনীল ছেত্রী first appeared on KolkataTV.